Aktai, kuriuos turi priimti ICAO, yra teisinę galią turintys aktai. Taip yra todėl, kad ICAO priimti standartai ir rekomenduojama praktika taikomi pagal Čikagos konvenciją, išskyrus atvejus, kai susitariančioji valstybė informuoja ICAO apie skirtumą (Čikagos konvencijos 38 straipsnis), o kai jie patvirtinami ir įsigalioja, yra privalomi visoms ICAO susitariančiosioms valstybėms, laikantis Čikagos konvencijos nuostatų ir neperžengiant ja nustatytų ribų. Iš tiesų, pagal Čikagos konvencijos 37 straipsnį, kiekviena susitariančioji valstybė įsipareigoja bendradarbiauti, siekdama kuo labiau suvienodinti tokius standartus ir rekomenduojamą praktiką. Be to, jie, kiek įmanoma, atspindėti Sąjungos teisėje ir todėl gali stipriai paveikti civilinės aviacijos srities Sąjungos teisės aktų turinį.

(13)ICAO praneštini skirtumai visų pirma turėtų būti grindžiami informacija, kurią, kai taikytina, Europos Sąjungos aviacijos saugos agentūra (EASA) pateikė pagal Reglamento (ES) 2018/1139 90 straipsnio 4 dalį. Skirtumai turėtų atitikti formatą, kurį ICAO nustatė Elektroninėje skirtumų pranešimo sistemoje, kai to reikalauja ICAO. Kai pagal šį sprendimą pozicija, kurios turi būti laikomasi Sąjungos vardu, nustatoma rašytiniame dokumente, kurį Komisija pateikia Tarybai svarstyti ir patvirtinti, tokiame dokumente, kai tikslinga ir atsižvelgiant į kiekvieną konkretų atvejį, turėtų būti nurodyta, ar valstybėms narėms turėtų būti numatytos lanksčios sąlygos, susijusios su atitinkamų skirtumų pranešimo būdu. Be to, Komisija turėtų stengtis kuo greičiau pradėti rengti tokį dokumentą, kad būtų skirta pakankamai laiko tokiam parengimui, įskaitant visas reikalingas konsultacijas, kurios turi būti surengtos ekspertų lygmeniu;

(5)pagal Čikagos konvencijos 90 straipsnį, kiekvienas ICAO priedas arba jo pakeitimas įsigalioja per tris mėnesius nuo jo perdavimo ICAO susitariančiosioms valstybėms arba pasibaigus ilgesniam laikui, kurį gali nustatyti ICAO taryba, jeigu per šį laikotarpį dauguma ICAO susitariančiųjų valstybių nepraneša apie savo nesutikimą. Priimti ir įsigalioję standartai privalomi visoms ICAO susitariančiosioms valstybėms, įskaitant visas Sąjungos valstybes nares, laikantis Čikagos konvencijos, visų pirma jos 37 ir 38 straipsnių, ir neperžengiant ja nustatytų ribų;

3 straipsnis

Pozicija, kurios Sąjungos vardu turi būti laikomasi ICAO, dėl pranešimo apie skirtumus, susijusius su pirmiau minėtuose Čikagos konvencijos prieduose pateiktais standartais, nustatoma pagal 1 priede išdėstytą poziciją.

4 straipsnis

Tuo atveju, kai Sąjungos teisė skiriasi nuo šio sprendimo 1 straipsnyje nurodytų standartų ir todėl apie skirtumus nuo tų standartų pagal Čikagos konvencijos 38 straipsnį reikalaujama pranešti ICAO, Komisija tinkamu laiku ir ne vėliau kaip likus dviem mėnesiams iki ICAO nustatyto pranešimo apie skirtumus termino pateikia Tarybai svarstyti ir patvirtinti rašytinį dokumentą, kuris grindžiamas visų pirma Europos Sąjungos aviacijos saugos agentūros (EASA) pagal Reglamento (ES) 2018/1139 90 straipsnio 4 dalį pateikta informacija, kai taikytina, ir kuriame išsamiai nurodomi ICAO praneštini skirtumai ir, kai tikslinga, valstybėms narėms suteiktos lanksčios sąlygos, susijusias su pranešimo būdu.

5 straipsnis

Jei valstybė narė, pagal Reglamento (ES) 2018/1139 71 straipsnį, priima nacionalines priemones, kuriomis suteikiamos išimtys atskiriems fiziniams ar juridiniams asmenims arba kurių bendra trukmė neviršija aštuonių mėnesių ir kai tos nacionalinės priemonės skiriasi nuo šio sprendimo 3 straipsnyje nurodytų standartų ir apie skirtumus nuo tų standartų pagal Čikagos konvencijos 38 straipsnį reikalaujama pranešti, ta valstybė narė nedelsdama informuoja Komisiją apie visus skirtumus, apie kuriuos turi būti pranešta.

Jei, pagal Reglamento (ES) 2018/1139 71 straipsnį, suteiktos išimtys yra visuotinai taikomos ir jų bendra trukmė viršija aštuonis mėnesius, atsižvelgdama į atitinkamos valstybės narės pateiktą informaciją ir, kai taikoma, į EASA pagal to reglamento 90 straipsnio 4 dalį pateiktą informaciją, Komisija ne vėliau kaip per dvi savaites po to, kai sulaukė EASA rekomendacijos pagal to reglamento 71 straipsnio 2 dalį, pateikia Tarybai svarstyti ir patvirtinti rašytinį dokumentą, kuriame išsamiai nurodomi ICAO praneštini skirtumai.

6 straipsnis

Įgyvendindamos šį sprendimą valstybės narės turėtų galėti lengviau vykdyti savo įsipareigojimus pagal Čikagos konvenciją.

7 straipsnis

Poziciją, kurios Sąjungos vardu turi būti laikomasi ICAO, vadovaudamosi Sąjungos interesais ICAO organuose kartu pareiškia valstybės narės, kurioms, atsižvelgdama į Sąjungai suteiktą stebėtojos statusą, padeda Komisija.

8 straipsnis

Šis sprendimas taikomas iki 2025 m. gruodžio 31 d. Taryba, remdamasi Komisijos pasiūlymu, gali pratęsti jo taikymą arba jį iš dalies pakeisti.

9 straipsnis

Šis sprendimas skirtas valstybėms narėms.

Priimta Briuselyje